Document ID: /roh_data/filtered/fineweb-2-filterrobots_roh.jsonl.gz/44631

Las pistas dals blers territoris da skis en Surselva èn serradas durant ils firads da Pasca. A Mustér va la stagiun da skis dentant fin ils 28 d’avrigl. Quai ha surtut da far cun l’autezza dal territori da skis. Uschia è la staziun da muntogna da las pendicularas da Mustér sin quasi 2'000 meters sur mar.
Plirs motivs per ir sin pista
Ma i dat plirs motivs dad ir cun skis anc da Pasca. Uschia saja in punct positiv, ch’ins na stoppia betg trair en uschè blera vestgadira. In auter punct positiv saja che las bleras persunas na giajan betg pli sin pista la primavaira.
La damaun sin pista il suentermezdi far gril
Per in um si da la regiun da Cuira è in punct positiv ch’ins possia la saira anc seser sin la terrassa en chautschas curtas e far ina grillada. In auter um indigen manegia dentant ch’ins giaudia la primavaira anc pli fitg, perquai ch’ins sappia che la stagiun saja quasi a fin alura stoppian ins spetgar in'entira stad, fin ch’ins po puspè ir sin pista.
RR actualitad 17:00